# ROMÂNIA

**JUDEȚUL MUREŞ**

**CONSILIUL LOCAL AL**

**COMUNEI ACĂȚARI**

.................

#  HOTĂRÂREA

 **nr. 27 din 20 aprilie 2023**

**privind implementarea proiectului „CREȘTEREA EFICIENȚIE ENERGETICE PRIN MONTARE PANOURI FOTOVOLTAICE ÎN COMUNA ACĂȚARI”**

Având în vedere temeiurile juridice, respectiv prevederile:

1. art. 120 și art. 121 alin. (1) și (2) din Constituția României, republicată;
2. art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
3. art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
4. Legea nr. 273/2006 privind finanțele publice locale, cu modificările și completările ulterioare;
5. Ținând cont de prevederile Legii nr.52/2003 ,privind transparența decizionalã în administrația publicã, republicatã, cu modificările și completările ulterioare,

luând act de:

1. referatul de aprobare prezentat de către primarul Comunei Acățari, în calitatea sa de inițiator, înregistrat cu nr.2659./2023, prin care se susține necesitatea și oportunitatea proiectului, constituind un aport pentru dezvoltarea colectivității;

constatând necesitatea de a asigura resursele financiare pentru realizarea investițiilor publice de interes local, a căror documentație tehnico-economică/notă de fundamentare a fost aprobată prin Hotărârea Consiliului Local nr.26/2023 privind aprobarea Studiului de fezabilitate aferent proiectului “Creșterea eficienție energetice prin montare panouri fotovoltaice în Comuna Acățari”

în temeiul prevederilor art. 129 alin.(1), alin. (2) lit. b) şi alin. (4) lit. d), art. 139 alin. (1) și art. 196 alin. (1) lit a) din O.U.G. nr. 57/2019, privind Codul administrativ, cu modificările și completările ulterioare,

**Consiliul Local al Comunei Acățari adoptă prezenta hotărâre**.

**Art. 1. -** Se aprobă implementarea proiectului **„CREȘTEREA EFICIENȚIE ENERGETICE PRIN MONTARE PANOURI FOTOVOLTAICE ÎN COMUNA ACĂȚARI”**, denumit în continuare Proiectul.

**Art. 2.** - Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R., potrivit legii.

**Art. 3. -** Proiectul **„CREȘTEREA EFICIENȚIE ENERGETICE PRIN MONTARE PANOURI FOTOVOLTAICE ÎN COMUNA ACĂȚARI”** confirmă oportunitatea, respectiv corespunde unor necesităţi evidente, identificate la nivelul celor 4.738 locuitori din comuna Acățari.

Creșterea eficienție energetice prin montare panouri fotovoltaice vizează punerea în funcțiune de noi capacități de producere a energiei din surse regenerabile, protecția mediului prin reducerea emisiilor poluante și combaterea schimbărilor climatice, prin diversificarea surselor de producere a energiei, tehnologiilor și infrastructurii pentru producția de energie electrică, respectiv reducerea dependenței de importuile de resurse de energie primară (în principal combustibil fosili) și îmbunătățirea siguranței în aprovizionare.

Datorită faptului că panourile folosesc o resursă inepuizabilă și gratuită, așa cum este lumina soarelui, sunt considerate cele mai prietenoase soluții pentru mediu. Combustibilii clasici, precum gazele sau cărbunii, cu ajutorul cărora se obține energia electrică, sunt resurse tot mai limitate, mai costisitoare și mai poluante.

Pentru reducerea consumului de combustibili fosili si a sporirii eficientei energetice, cladirea primăriei va fi prevăzută cu un sistem de producere a energiei din surse regenerabile, cu panouri fotovoltaice pentru acoperirea consumului propriu, folosind panouri fotovoltaice montate convenabil pe acoperișul cladirii.

**Art. 4. -** Autoritățile administrației publice locale se obligă să asigure veniturile necesare acoperirii cheltuielilor de mentenanta a investiției pe o perioadă de minimum 5 ani de la data efectuării ultimei plăți în cadrul Proiectului.

**Art. 5. -** Se aprobă cofinanţarea proiectului prin suportarea tuturor cheltuielilor neeligibile impuse de implementarea proiectului prevăzut la art.1, precum şi cheltuielile de întreţinere şi exploatare.

**Art. 6. -** Numărul locuitorilor precum și caracteristicile tehnice ale Proiectului, sunt cuprinse în anexă, care este parte integrantă din prezenta hotărâre.

**Art. 7. -** Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite, sau administratorul public al comunei.

**Art. 8. -** Aducerea la îndeplinire a prezentei hotărâri se asigură de către primarul Comunei Acățari, reprezentantului legal al comunei, dl. Osváth Csaba fiind nominalizat pentru relaţia cu AFIR în derularea proiectului.

**Art. 9. -** Prezenta hotărâre se comunică, prin intermediul secretarului Comunei Acățari, în termenul prevăzut de lege, primarului Comunei Acățari și prefectului județului Mureş și se aduce la cunoștință publică prin afișarea la sediul primăriei, precum și pe pagina de internet [www.acatari.ro](http://www.acatari.ro).

 Preşedinte de şedinţă,

Magyari Zoltan

Contrasemnează,

 Secretar general,

 Jozsa Ferenc